George Gentlyn tutkimukset

George Gentlyn tutkimukset (Inspector George Gently) on brittiläinen poliisisarja, jota BBC on tuottanut vuodesta 2007 alkaen. Sarja perustuu Alan Hunterin rikosromaaneihin. Sarjan päähenkilöt ovat ylikomisario George Gently (Martin Shaw) ja hänen työparinsa John Bacchus (Lee Ingleby). Tapahtumien aikakausi on 1960-luku. Suomessa AVA-kanava esitti sarjan pilottijakson 10. kesäkuuta 2012, mutta kanava ei sen jälkeen esittänyt itse sarjaa. Yle TV1 puolestaan aloitti 10. tammikuuta 2015 sarjan esittämisen Suomessa pilottijaksosta lähtien. Yle TV1 esitti kaikki sarjasta tehdyt kahdeksan tuotantokautta, ja sarjasta tuli suosittu Suomessa. Joka jaksoa katsoi Suomessa noin puoli miljoonaa katsojaa. Sarjan viimeiseksi jäävän, 8. tuotantokauden kaksi jaksoa esitetään TV 1:ssä 16. syyskuuta 2017 ja 2. joulukuuta 2017. Päätösjakson viivästyminen johtui siitä, ettei sitä ollut vielä esitetty Britanniassa.. Syyt viimeisen jakson esityksen lykkäämiseen niin Britanniassa kuin sen vuoksi myös Suomessa olivat ilmeisesti poliittisia, sillä brittimedian mukaan viimeisessä tarinassa on monenlaista poliittista suhmurointia ja salaliittoja, ja Britannian vaalit tai brexitin jälkimainingit, kertojasta riippuen, aiheuttivat sitten sen, ettei jaksoa voitu esittää alun perin ilmoitettuna aikana. Suomessa jaksoa ei voitu sopimussyistä esittää ennen kuin se oli esitetty Britanniassa, vaikka Ylessä toisin luultiin.George Gentlyä ei esitetäkään tänään - sopimus kieltää Yleä etuilemasta BBC:tä. Iltalehti 23..2017 ==Juoni== 1960-luvulle sijoittuvassa sarjassa rikollisten ja poliisin välinen raja on hämärtynyt, ja korruptio rehottaa. Moni poliisi on siirtynyt salaa lavealle tielle. Yksi harvoista lahjomattomista on entinen Scotland Yardin rikostutkija, nykyään Koillis- Englannin syrjäkylillä rikoksia ratkova rikosylikomisario George Gently, vanhan ajan tutkija, joka tietää tarkkaan kenet kollegoista on ostettu rikollisten leipiin, ja hekin tietävät, että hän tietää. George Gentlyn kanssa murhia tutkii nuori, yli-innokas, röyhkeä ja ennakkoluuloinen ylikonstaapeli John Bacchus. ==Näyttelijät== == Hahmot == * Rikosylikomisario George Gently oli vanhan ajan tutkija, joka tiesi tarkkaan kenet kollegoista on ostettu rikollisten leipiin, ja hekin tiesivät, että hän tiesi. Vähän ennen sarjan tapahtumia Gentlyn vaimo Isabelle murhattiin. Murhasta pidätettiin mies, mutta sarjan viimeisessä jutussa selviää, että oikeasti Isabellen murhasi palkkamurhaaja. Sama murhaaja murhaa Gentlyn sarjan viimeisen jakson lopussa. * Rikosylikonstaapeli John Bacchus on nuori, yli-innokas, röyhkeä ja ennakkoluuloinen poliisi. Hänellä on tytär Leigh-Anne. Sarjan Bacchus eroaa Leigh-Annen äidistä. Kun Gently murhataan sarjan lopussa, Bacchus ja konstaapeli Rachel tietävät kuka murhasi hänet ja aikovat löytää todisteet. Sarja päättyy ennen kuin he aloittavat. * China oli Gentlyn juoppo vasikka. Neljännen kauden lopussa Gently pistää välit poikki häneen. Vielä ennen välien poikkaisemista Gently antaa Chinalle rahaa, joilla China aloittaisi uuden elämän raittiina. Kuukausien päästä China löydetään kuolleena. Kuitenkin hänellä oli kuollessaan hyvät vaatteet, eikä hänellä ollut ottanut alkoholia. Tämän ansiosta Gently tietää, että China oli todella raitistunut ja hänen kuolemassaan oli jotain hämärää. ==Jaksot== ===Ensimmäinen kausi (2007–2008)=== # Viimeinen juttu (Gently Go Man) # Poltettu mies (The Burning Man) # Sotavangin paluu (Bomber's Moon) ===Toinen kausi (2009)=== # Viattomat (Gently with the Innocents) # Yökerho (Gently in the Night) # Verisiteet (Gently in the Blood) #Myllyn tapaus (Gently Through the Mill) ===Kolmas kausi (2010)=== # Pahuus (Gently Evil) # Rauhaa ja rakkautta (Peace and Love) ===Neljäs kausi (2011)=== # Mullin mallin (Gently Upside Down) # Hyvästi China (Goodbye China) ===Viides kausi (2012)=== # Pohjoisen soulia (Gently Northern Soul) # Luokkatietoisuutta (Gently with Class) # Kadonnut lapsi (The Lost Child) # Katedraali (Gently in the Cathedral) ===Kuudes kausi (2014)=== # Rivien välistä (Gently Between The Lines) # Sinilinnut (Blue for Bluebird) # Kunnia (Gently with Honour) # Maan uumenissa (Gently Going Under) ===Seitsemäs kausi (2015)=== # Naisen osa (Gently with The Women) # Ilma jota hengitän (Breathe in The Air) # Selkäänpuukottaja (Gently Among Friends) # Pyssymiehen poika (Son of a Gun) ===Kahdeksas kausi (2017)=== # Vapaus (Gently Liberated) # Uusi aika (Gently And The New Age) ==Lähteet== ==Aiheesta muualla== *Inspector George Gently, BBC * *Inspector George Gently at the British Film Institute *George Gently press pack from the BBC Press Office, 2007 *Radio Times Martin Shaw interview , February 2014 Luokka:2000-vuosikymmenen brittiläiset rikossarjat Luokka:2010-luvun brittiläiset draamasarjat Luokka:2010-luvun brittiläiset rikossarjat Luokka:BBC:n televisio-ohjelmat